**Meginsang**

(mel. danmark nu blunder)

Megin, du sejler i verden ind,

danser på solens stråler.

Jollen klukker med fjordens vind

farten a`er min gamle kind,

sejler, imens det dugger,

bølgerne blidt mig vugger.

Meginsejler i hverdags tøj

drukner i travle dage,

byen taler med larm og støj,

bilerne hoster med gammel røg!

Hør, nu hvor jollen lokker,

næsten som kirkeklokker!

MeginBowlen hvert eneste år

hen over nye fjorde.

Sejlerne med længsel går

efter dyst og en kaffetår,

starter på rad og rækker,

sejler, hvor blæsten trækker.

Meginhufer ved kølens bund

tegner i køl-vandets striber.

Farten plasker ved jollens mund,

svæver let over sten og grund!

Stagen som holder sejlet,

skødet har vinden pejlet.

Meginjoller på søen blå

krydser ved kyst og klinter.

Sandet som solen skinner på

lokker os til en tur at gå.

Hør, nu hvor ternen skriger,

lige bag revlens diger.

Meginsejler i jollens bug

styrer mod nye kyster.

Bølgen driller og gir et sug,

solen glitrer i sejlets dug.

Sejler for hele livet

- her blir så meget givet!

Paul Chr. Arnbak, 2013